Diari Oficial de la Generalitat Valenciana


Sumari del DOGV 6276, del 27-05-2010 (2010/6024)

RESOLUCIÓ de 24 de maig de 2010, del director general de Personal, de la Conselleria d'Educació, per la qual es declaren aprovades les llistes provisionals d'admesos i exclosos per a participar en els procediments selectius d'ingrés, accessos i adquisició de noves especialitats en els cossos docents de professors d'Ensenyança Secundària, professors d'Escoles Oficials d'Idiomes i professors tècnics de Formació Professional, convocats per Resolució de 27 d'abril de 2010, de la Conselleria d'Educació, i per la qual es convoca els aspirants declarats no exempts a la realització de la prova de coneixements dels idiomes oficials de la Comunitat Valenciana i a la prova d'espanyol per a estrangers.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6276

Data del DOGV
:   27-05-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/6024


Data del document
:   24-05-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

RESOLUCIÓ de 24 de maig de 2010, del director general de Personal, de la Conselleria d'Educació, per la qual es declaren aprovades les llistes provisionals d'admesos i exclosos per a participar en els procediments selectius d'ingrés, accessos i adquisició de noves especialitats en els cossos docents de professors d'Ensenyança Secundària, professors d'Escoles Oficials d'Idiomes i professors tècnics de Formació Professional, convocats per Resolució de 27 d'abril de 2010, de la Conselleria d'Educació, i per la qual es convoca els aspirants declarats no exempts a la realització de la prova de coneixements dels idiomes oficials de la Comunitat Valenciana i a la prova d'espanyol per a estrangers. [2010/6024]  
De conformitat amb el que disposa la base 4 de la Resolució de 27 d'abril de 2010, de la Conselleria d'Educació (DOCV de 30 d'abril) esta Direcció General de Personal ha resolt:  
Primer  
Declarar inicialment aprovades les llistes provisionals d'aspirants admesos i exclosos per a participar en els procediments selectius d'ingrés, accessos i adquisició de noves especialitats en els cossos docents de professors d'Ensenyança Secundària, professors d'Escoles Oficials d'Idiomes i professors tècnics de Formació Professional, convocats per Resolució de 27 d'abril de 2010, la qual serà exposada al públic en la seu de la Conselleria d'Educació i en cada una de les direccions territorials d'Educació, les adreces de les quals apareixen en l'annex I a esta resolució. Així mateix, també podrà consultar-se en la pàgina d'internet de la Conselleria d'Educació: .  
Segon  
En dites llistes constaran els cognoms, nom, DNI o document acreditatiu de la nacionalitat en el cas de no tindre l'espanyola, procediment selectiu, cos docent i especialitat pels quals participa, província de preferència per a realitzar l'examen i si estan exempts de la realització de la prova de coneixement dels idiomes oficials de la Comunitat Valenciana, així com la causa d'exclusió en el cas dels aspirants exclosos.  
Tercer  
Els aspirants exclosos disposaran d'un termini de 10 dies hàbils, comptats a partir de l'endemà de la publicació d'esta resolució, per a poder esmenar el defecte que haja motivat la seua exclusió. Així mateix aquells aspirants que hagen detectat errors en la consignació de les seues dades personals podran manifestar-ho en el mateix termini. Les reclamacions es dirigiran a la Direcció General de Personal, i es presentaran per qualsevol de les formes previstes en l'apartat 3.3 de la resolució de convocatòria.  
Quart  
Les reclamacions presentades seran acceptades o denegades per resolució expressa del director general de Personal, per la qual es declararan aprovades les llistes definitives d'admesos i exclosos, que serà publicada en el Diari Oficial de la Comunitat Valenciana.  
Quint  
Així mateix, de conformitat amb el que preveu la base 7.1.2 de l'esmentada resolució, es convoca els aspirants no exempts a la realització de la prova de coneixement dels idiomes oficials de la Comunitat Valenciana, que tindrà lloc el dia 10 de juny de 2010, a les 16 hores, en els llocs especificats en l'annex II a la present resolució.  
Sext  
Igualment, de conformitat amb el que disposa la base 7.1.1 de la resolució de convocatòria esmentada, es convoca els aspirants que no posseïsquen la nacionalitat espanyola i el seu coneixement del castellà no es deduïsca del seu origen, que han sigut declarats no exempts, per a la realització de la prova d'acreditació del coneixement de la dita llengua, descrita en l'annex III, el dia 11 de juny de 2010, a les 17 hores, en l'Escola Oficial d'Idiomes de València, carrer Pla de Saïdia, número 9.  
València, 24 de maig de 2010.- El director general de Personal: David Barelles Adsuara.  
ANNEX I  
Llocs d'exposició de les llistes provisionals  
 d'admesos i exclosos  
Conselleria d'Educació  
Av. Campanar, 32  
46716 València   
Direcció Territorial d'Educació d'Alacant  
C/ Carratalá, 47  
03970 Alacant  
Direcció Territorial d'Educació de Castelló  
Av. del Mar, 23  
12349 Castelló  
Direcció Territorial d'Educació de València  
Edifici PROP II  
C/ Gregorio Gea, 14  
46526 València  
ANNEX II  
Llocs per a la realització de la prova de coneixements dels idiomes oficials de la Comunitat Valenciana  
Aspirants la província de preferència dels quals per a realitzar la prova siga Alacant:  
Universitat d'Alacant  
Aulari III  
Crta. Sant Vicent, s/n, Sant Vicent del Raspeig. Alacant  
Aspirants la província de preferència dels quals per a realitzar la prova siga Castelló o València:  
Universitat Politècnica de València.   
Aulari de l'Escola Tècnica d'Enginyeria Industrial   
Camí de Vera, s/n, València  
ANNEX III  
Prova d'acreditació de coneixement del castellà per a estrangers  
La prova d'espanyol per a estrangers constarà dels exercicis següents:  
Examen escrit.  
1. Prova de gramàtica i lèxic. Dictat. Temps màxim de duració: 60 minuts.  
2. Lectura d'un text literari del segle XX. Respondre a preguntes de comprensió i vocabulari. Temps màxim de duració: 60 minuts.  
Examen oral.  
1. Lectura, resum i opinió d'un text periodístic.  
2. Debat amb el tribunal sobre un tema relacionat amb el text llegit. Temps màxim de duració: 15 minuts.